Neuvoston 20 päivänä joulukuuta 1996 vahvistama YHTEINEN KANTA (EY) N:o 12/97 Euroopan parlamentin ja neuvoston direktiivin 97/.../EY antamiseksi vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta annetun direktiivin 93/38/ETY muuttamisesta



Virallinen lehti nro C 111 , 09/04/1997 s. 0065



Neuvoston 20 päivänä joulukuuta 1996 vahvistama YHTEINEN KANTA (EY) N:o 12/97 Euroopan parlamentin ja neuvoston direktiivin 97/. . ./EY antamiseksi vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta annetun direktiivin 93/38/ETY muuttamisesta (97/C 111/02) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 57 artiklan 2 kohdan sekä 66 ja 100 a artiklan, ottavat huomioon komission ehdotuksen (1), ottavat huomioon talous- ja sosiaalikomitean lausunnon (2), noudattavat perustamissopimuksen 189 b artiklassa määrättyä menettelyä (3), sekä katsovat, että (1) neuvosto hyväksyi Uruguayn kierroksen monenvälisissä kauppaneuvotteluissa (1986-1994) laadittujen sopimusten tekemisestä Euroopan yhteisön puolesta yhteisön toimivaltaan kuuluvissa asioissa 14 päivänä joulukuuta 1994 tehdyllä päätöksellä 94/800/EY (4) yhteisön puolesta muun muassa julkisia hankintoja koskevan sopimuksen, jäljempänä "sopimus", jonka tarkoituksena on luoda kansainvälinen julkisia hankintoja koskeva keskenään tasapainossa olevien oikeuksien ja velvollisuuksien monenvälinen kehys maailmankaupan vapauttamiseksi ja laajentamiseksi; tällä sopimuksella ei ole välitöntä oikeusvaikutusta, (2) direktiivillä 93/38/ETY (5) sovitettiin yhteen vesi- ja energiahuollon, liikenteen ja teletoiminnan alalla toimivien yksiköiden hankintoja koskevien sopimusten kansalliset tekomenettelyt tällaisia sopimuksia koskevien yhtäläisten kilpailuehtojen käyttöönottamiseksi kaikissa jäsenvaltioissa, (3) sopimuksessa tarkoitettujen hankintayksiköiden, jotka ovat direktiivin 93/38/ETY, sellaisena kuin se on tällä direktiivillä muutettuna, mukaisia, ja jotka soveltavat samoja määräyksiä sopimuksen allekirjoittajina olevista kolmansista maista oleviin rakennusurakoitsijoihin, tavarantoimittajiin ja palvelun suorittajiin, katsotaan olevan siten sopimuksen mukaisia, (4) sopimuksen hyväksymisen vuoksi yhteisölle siirtyvien kansainvälisten oikeuksien ja velvollisuuksien osalta kolmansien allekirjoittajamaiden tarjousten tekijöihin ja tuotteisiin sovellettavat järjestelyt on määritelty kyseisessä sopimuksessa, jonka soveltamisalaan eivät kuulu direktiivin 93/38/ETY 2 artiklan 1 kohdan b alakohdassa tarkoitettujen hankintayksiköiden tekemät sopimukset, sellaisten hankintayksiköiden tekemät sopimukset, jotka harjoittavat mainitun direktiivin liitteissä III, IV, V, VI ja X tarkoitettua toimintaa, saman direktiivin liitteessä XVI B luetellut palveluhankintoja koskevat sopimukset, saman direktiivin liitteessä XVI A olevassa 8. pääluokassa mainitut tutkimus- ja kehittämispalveluja koskevat sopimukset, saman direktiivin liitteessä XVI A olevassa 5. pääluokassa mainitut teleliikenteen palveluja koskevat sopimukset, joiden yhteisen tavaraluokituksen (CPC) mukaiset viitenumerot ovat 7524, 7525 ja 7526, sekä saman direktiivin liitteessä XVI A olevassa 6. pääluokassa mainitut sellaisia rahoituspalveluja koskevat sopimukset, jotka liittyvät arvopapereiden tai muiden rahoitusvälineiden liikkeellelaskuun, ostoon, myyntiin sekä siirtoon, samoin kuin keskuspankkipalvelut, (5) tietyt sopimuksen määräykset antavat tarjoajille edullisemmat ehdot kuin direktiivissä 93/38/ETY säädetyt, (6) hankintayksiköiden tehdessä hankintasopimuksia julkisia hankintoja koskevassa sopimuksessa tarkoitetulla tavalla jäsenvaltioiden yrityksillä ja tuotteilla on oltava vähintään yhtä edulliset perustamissopimuksen mukaiset mahdollisuudet päästä osalliseksi julkisia palveluhankintoja, julkisia tavaranhankintoja ja julkisia rakennusurakoita koskeviin hankintasopimuksiin kuin mitä sopimuksen allekirjoittaneiden kolmansien maiden yrityksille ja tuotteille sopimuksen sisältämien määräysten mukaisesti on myönnetty yhteisön julkisia hankintoja koskeviin hankintasopimuksiin, (7) sen vuoksi on tarpeen mukauttaa ja täydentää direktiiviä 93/38/ETY, (8) tarve varmistaa markkinoiden todellinen avautuminen ja hankintasääntöjen soveltamisen oikeudenmukainen tasapaino näillä aloilla edellyttää edelleen, että direktiivin kohteena olevat yksiköt yksilöidään muulla perusteella kuin viittaamalla niiden oikeudelliseen asemaan, (9) direktiiviin 93/38/ETY tehtävillä muutoksilla ei tulisi rajoittaa julkisella sektorilla ja yksityisellä sektorilla toimivien hankintayksiköiden samanarvoista kohtelua, (10) on varmistettava perustamissopimuksen 222 artiklan mukaisesti, ettei jäsenvaltioissa voimassa oleviin omistusoikeusjärjestelmiin puututa, (11) direktiivin 93/38/ETY soveltamista on yksinkertaistettava ja tasapaino, joka on saavutettu yhteisön nykyisessä julkisia hankintoja koskevassa lainsäädännössä näillä aloilla, on mahdollisuuksien mukaan säilytettävä, (12) tästä syystä on välttämätöntä laajentaa direktiivin 93/38/ETY tiettyjen mukautusten soveltamisalaa kaikkiin hankintayksiköihin ja kaikille aloille, joita mainittu direktiivi koskee, (13) sopimuksen VI artiklan 4 kohta, jonka mukaan hankintayksiköt eivät saa kilpailua rajoittavalla tavalla pyytää tai ottaa yritykseltä, jolla voi olla hankinnasta kaupallista etua, neuvoja, joita voitaisiin käyttää eritelmien laatimiseen tietyssä hankinnassa, sisältyy epäsuorasti direktiivin 93/38/ETY 4 artiklan 2 kohtaan; tämän vuoksi direktiivin muuttaminen tältä osin on tarpeetonta, ja (14) tämän direktiivin soveltamisalaan kuuluvien alojen hankintojen avaaminen voi vaikuttaa kielteisesti Helleenien tasavallan ja Portugalin tasavallan talouteen, joilta edellytetään suuria ponnistuksia; näille jäsenvaltioille on annettava riittävä lisäaika tämän direktiivin täytäntöönpanoa varten, OVAT ANTANEET TÄMÄN DIREKTIIVIN: 1 artikla Rajoittamatta sopimuksen hyväksymisen vuoksi yhteisölle siirtyviä kansainvälisiä oikeuksia ja velvollisuuksia, jotka kolmansien allekirjoittajamaiden tarjousten tekijöihin ja tuotteisiin sovellettavien järjestelyjen osalta määritellään kyseisessä sopimuksessa, jonka soveltamisalaan eivät kuulu direktiivin 93/38/ETY 2 artiklan 1 kohdan b alakohdassa tarkoitettujen hankintayksiköiden tekemät sopimukset, sellaisten hankintayksiköiden tekemät sopimukset, jotka harjoittavat mainitun direktiivin liitteissä III, IV, V, VI ja X tarkoitettua toimintaa, saman direktiivin liitteessä XVI B luetellut palveluhankintoja koskevat sopimukset, saman direktiivin liitteessä XVI A olevassa 8. pääluokassa mainitut tutkimus- ja kehittämispalveluja koskevat sopimukset, saman direktiivin liitteessä XVI A olevassa 5. pääluokassa mainitut teleliikenteen palveluja koskevat sopimukset, joiden yleisen tuoteryhmittelyn (CPC) viitenumerot ovat 7524, 7525 ja 7526, sekä saman direktiivin liitteessä XVI A olevassa 6. pääluokassa mainitut sellaisia rahoituspalveluja koskevat sopimukset, jotka liittyvät arvopapereiden tai muiden rahoitusvälineiden liikkeellelaskuun, ostoon, myyntiin sekä siirtoon, samoin kuin keskuspankkipalvelut, muutetaan direktiivi 93/38/ETY seuraavasti: 1. Muutetaan 14 artikla seuraavasti: a) Korvataan 1 kohta seuraavasti: "1. Tätä direktiiviä sovelletaan: a) sellaisten hankintayksiköiden tekemiin sopimuksiin, jotka harjoittavat liitteessä X tarkoitettua toimintaa (*), kun ennakoitu arvo ilman arvonlisäveroa on vähintään: i) 600 000 ecua tavaranhankintoja ja palveluhankintoja koskevien sopimusten osalta, ii) 5 000 000 ecua rakennusurakoita koskevien sopimusten osalta. b) sellaisten hankintayksiköiden tekemiin sopimuksiin, jotka harjoittavat liitteissä I, II, VII, VIII ja IX tarkoitettua toimintaa (**), kun ennakoitu arvo ilman arvonlisäveroa on vähintään: i) 400 000 erityisnosto-oikeutta vastaava määrä ecuina liitteessä XVI A tarkoitettujen tavaranhankintoja ja palveluhankintoja koskevien sopimusten osalta, lukuun ottamatta 8. pääluokassa mainittuja tutkimus- ja kehittämispalveluja sekä 5. pääluokan teleliikennepalveluja, joiden CPC-viitenumerot ovat 7524, 7525 ja 7526, ii) 400 000 ecua muiden kuin i alakohdassa mainittuja palveluhankintoja koskevien sopimusten osalta, iii) 5 000 000 erityisnosto-oikeutta vastaava määrä ecuina rakennusurakoita koskevien sopimusten osalta. c) sellaisten hankintayksiköiden tekemiin sopimuksiin, jotka harjoittavat liitteissä III, IV, V ja VI (***) tarkoitettua toimintaa, kun ennakoitu arvo ilman arvonlisäveroa on vähintään: i) 400 000 ecua tavaranhankintoja ja palveluhankintoja koskevien sopimusten osalta, ii) 5 000 000 ecua rakennusurakoita koskevien sopimusten osalta. (*) Liite X: Teletoiminnan alan hankintayksiköt. (**) Liite I: Juomaveden tuotanto-, kuljetus- tai jakeluyksiköt. Liite II: Sähkön tuotanto-, siirto- tai jakeluyksiköt. Liite VII: Kaupunkirautatie-, raitiotie-, johdinauto- tai linja-autopalvelujen alan hankintayksiköt. Liite VIII: Lentokenttäalan hankintayksiköt. Liite IX: Meri- tai sisävesisatamien taikka muiden terminaalipalvelujen alan hankintayksiköt. (***) Liite III: Kaasun tai lämmön siirto- tai jakeluyksiköt. Liite IV: Öljyn tai kaasun etsintä- ja talteenottoyksiköt. Liite V: Hiilen tai muiden kiinteiden polttoaineiden etsintä- ja talteenottoyksiköt. Liite VI: Rautatiepalvelujen alan hankintayksiköt." b) Lisätään kohdat seuraavasti: "14. Edellä 1 kohdassa säädettyjen kynnysarvojen vasta-arvo kansallisina valuuttoina tarkistetaan periaatteessa joka toinen vuosi, 1 päivästä tammikuuta 1996. Tämän vasta-arvon laskeminen perustuu kyseisten valuuttojen 1 päivänä tammikuuta voimaan tulevaa tarkistusta edeltävän elokuun viimeisenä päivänä päättyvän 24 kuukauden jakson keskimääräiseen ecuina ilmoitettavaan päivänkurssiin. Kyseiset vasta-arvot julkaistaan Euroopan yhteisöjen virallisessa lehdessä marraskuun alussa. 15. Uruguayn kierroksen monenvälisissä kauppaneuvotteluissa tehdyssä julkisia hankintoja koskevassa sopimuksessa (*), jäljempänä "sopimus", vahvistettujen, ecuina ilmaistujen kynnysarvojen vasta-arvo tarkistetaan periaatteessa joka toinen vuosi 1 päivästä tammikuuta 1996. Kyseisten vasta-arvojen laskeminen perustuu ecun erityisnosto-oikeuksina ilmaistuun 1 päivänä tammikuuta voimaan tulevaa tarkistusta edeltävän elokuun viimeisenä päivänä päättyvän 24 kuukauden jakson keskimääräiseen päivänkurssiin. Kyseiset vasta-arvot julkaistaan 14 kohdan mukaisesti 16. Edellä 14 ja 15 kohdassa säädettyä laskentamenetelmää tarkastellaan direktiivin 93/36/ETY 5 artiklan 1 kohdan c alakohdan toisessa alakohdassa olevien säännösten mukaisesti. (*) Neuvoston päätös 94/800/EY, tehty 22. joulukuuta 1994, Uruguayn kierroksen monenvälisissä kauppaneuvotteluissa (1986-1994) laadittujen sopimusten tekemisestä Euroopan yhteisön puolesta yhteisön toimivaltaan kuuluvissa asioissa (EYVL N:o L 336, 23.12.1994, s. 1)." 2. Korvataan 21 artiklan 2 kohdan c alakohta seuraavasti: "c) hankintayksiköiden on pyydettävä myöhemmin, mutta ennen kuin tarjoajien tai neuvottelukumppanien valinta aloitetaan, kaikkia ehdokkaita vahvistamaan kiinnostuksensa saatuaan kyseistä sopimusta koskevat yksityiskohtaiset tiedot. Tietojen on sisällettävä ainakin: i) luonne ja määrä, mukaan lukien lisähankintamahdollisuudet ja mikäli mahdollista arvioitu ajankohta, jolloin näitä lisähankintamahdollisuuksia voidaan käyttää; uudistettavien sopimusten osalta niiden laji ja määrä, ja mikäli mahdollista myöhemmin hankinnan kohteeksi tulevia rakennusurakoita, tavaroita tai palveluja koskevien tarjouspyyntöjen arvioitu ajankohta, ii) onko kyseessä rajoitettu vai neuvottelumenettely iii) tarvittaessa ajankohta, jolloin tavarantoimitus tai palvelujen tai urakoiden toteuttaminen alkaa tai päättyy, iv) osoite ja päivämäärä, jolloin viimeistään tarjouspyyntöjä koskevat hakemukset on jätettävä, sekä kieli tai kielet, joilla hakemukset on laadittava, v) sen yksikön osoite, joka tekee sopimuksen sekä toimittaa tarjousasiakirjojen ja muiden asiakirjojen saamiseksi tarvittavat tiedot, vi) tavarantoimittajilta, urakoitsijoilta tai palvelujen suorittajilta vaadittavat taloudelliset ja tekniset edellytykset, rahoitusvakuudet ja tiedot, vii) hankintasopimusmenettelyyn liittyvästä asiakirja-aineistosta perittävien maksujen määrä ja yksityiskohtaiset maksuehdot, sekä viii) tarjouskilpailun kohteena olevan sopimuksen laji: osto, leasing, vuokraus vai osamaksukauppa, vai useampi näistä." 3. Korvataan 22 artiklan 1 kohdan b alakohta seuraavasti: "b) niiden rakennusurakkasopimusten pääpiirteet, jotka hankintayksiköt aikovat tehdä ja joiden ennakoitu arvo on vähintään: - edellä 14 artiklan 1 kohdan a alakohdan ii alakohdassa määrätty kynnysarvo niiden sopimusten osalta, jotka liitteessä X mainittua toimintaa harjoittavien hankintayksiköiden on tehtävä, - edellä 14 artiklan 1 kohdan b alakohdan iii alakohdassa määrätty kynnysarvo niiden sopimusten osalta, jotka liitteissä I, II, VII, VIII ja IX mainittua toimintaa harjoittavien hankintayksiköiden on tehtävä, tai - edellä 14 artiklan 1 kohdan c alakohdan ii alakohdassa määrätty kynnysarvo niiden sopimusten osalta, jotka liitteissä III, IV, V ja VI mainittua toimintaa harjoittavien hankintayksiköiden on tehtävä." 4. Korvataan 23 artiklan 1 ja 2 kohta seuraavasti: "1. Tätä artiklaa sovelletaan suunnittelukilpailuihin, jotka järjestetään osana sellaista palveluhankintasopimusmenettelyä, jonka ennakoitu arvo ilman arvonlisäveroa on vähintään: - edellä 14 artiklan 1 kohdan a alakohdan i alakohdassa määrätty kynnysarvo niiden sopimusten osalta, jotka liitteessä X mainittua toimintaa harjoittavien hankintayksiköiden on tehtävä, - edellä 14 artiklan 1 kohdan b alakohdan i tai ii alakohdassa määrätty kynnysarvo niiden sopimusten osalta, jotka liitteissä I, II, VII, VIII ja IX mainittua toimintaa harjoittavien hankintayksiköiden on tehtävä, tai - edellä 14 artiklan 1 kohdan c alakohdan i alakohdassa määrätty kynnysarvo niiden sopimusten osalta, jotka liitteissä III, IV, V ja VI mainittua toimintaa harjoittavien hankintayksiköiden on tehtävä. 2. Tätä artiklaa sovelletaan kaikkiin suunnittelukilpailuihin, joissa osallistujille annettavien palkintojen ja osallistujille maksettavien palkkioiden kokonaisarvo on vähintään: - edellä 14 artiklan 1 kohdan a alakohdan i alakohdassa määrätty kynnysarvo niiden sopimusten osalta, jotka liitteessä X mainittua toimintaa harjoittavien hankintayksiköiden on tehtävä, - edellä 14 artiklan 1 kohdan b alakohdan i tai ii alakohdassa määrätty kynnysarvo niiden sopimusten osalta, jotka liitteissä I, II, VII, VIII ja IX mainittua toimintaa harjoittavien hankintayksiköiden on tehtävä, tai - edellä 14 artiklan 1 kohdan c alakohdan i alakohdassa määrätty kynnysarvo niiden sopimusten osalta, jotka on tehtävä liitteissä III, IV, V ja VI mainittua toimintaa harjoittavien hankintayksiköiden kanssa." 5. Korvataan 24 artiklan 2 kohta seuraavasti: "2. Liitteessä XV olevan I osaston tai liitteen XVIII mukaisesti annetut tiedot julkaistaan Euroopan yhteisöjen virallisessa lehdessä. Tällöin komissio ottaa huomioon tietojen kaupallisen arkaluontoisuuden, josta hankintayksiköt huomauttavat liitteessä XV olevissa 6, 9 ja 11 kohdassa tarkoitettuja tietoja antaessaan." 6. Korvataan 26 artikla seuraavasti: "1. Avoimissa menettelyissä hankintayksiköiden on asetettava tarjousten vastaanottamiselle vähintään 52 päivän pituinen määräaika sopimusta koskevan ilmoituksen lähettämisestä. Tämä määräaika tarjousten vastaanottamiselle voidaan korvata määräajalla, joka on riittävän pitkä, jotta asiasta kiinnostuneet voivat esittää asianmukaisia tarjouksia, ja joka on pääsääntöisesti vähintään 36 päivää eikä missään tapauksessa lyhyempi kuin 22 päivää sopimusta koskevan ilmoituksen lähetyspäivästä, jos hankintayksiköt ovat lähettäneet Euroopan yhteisöjen viralliseen lehteen 22 artiklan 1 kohdan mukaisen kausittaisen ennakkoilmoituksen, sikäli kuin kyseisessä ilmoituksessa on liitteessä XIV olevassa II ja III luvussa edellytetyt tiedot, siltä osin kuin nämä tiedot ovat käytettävissä 22 artiklan 1 kohdassa mainitun ilmoituksen julkaisemisajankohtana. Kyseinen kausittainen ennakkoilmoitus on lisäksi lähetettävä Euroopan yhteisöjen viralliseen lehteen vähintään 52 päivää ja enintään 12 kuukautta ennen sitä päivää, jolloin 21 artiklan 1 kohdan a alakohdan mukainen ilmoitus lähetetään Euroopan yhteisöjen viralliselle lehdelle. 2. Rajoitetuissa menettelyissä ja neuvottelumenettelyissä, joita on edeltänyt tarjouskilpailukutsu, on sovellettava seuraavia säännöksiä: a) 21 artiklan 1 kohdan a alakohdan mukaisesti julkaistun ilmoituksen tai 21 artiklan 2 kohdan c alakohdan mukaisen hankintayksiköiden vahvistuskehotuksen johdosta lähetettävien osallistumishakemusten vastaanottamiselle asetetun määräajan on pääsääntöisesti oltava vähintään 37 päivää ilmoituksen tai kehotuksen lähetyspäivästä, eikä se saa missään tapauksessa olla lyhyempi kuin 25 artiklan 3 kohdassa julkaisemiselle säädetty määräaika pidennettynä 10 päivällä; b) määräaika tarjousten vastaanottamiselle voidaan asettaa hankintayksikön ja valittujen ehdokkaiden keskinäisellä sopimuksella, jos kaikille ehdokkaille annetaan yhtä pitkä määräaika tarjousten valmistelua ja jättämistä varten; c) jos määräajasta tarjousten vastaanottamiselle ei päästä sopimukseen, hankintayksikön on asetettava määräaika, jonka on pääsääntöisesti oltava vähintään 24 päivää eikä missään tapauksessa lyhyempi kuin 10 päivää tarjouspyynnön esittämispäivästä; määräaikaa asetettaessa on otettava huomioon erityisesti 28 artiklan 3 kohdassa mainitut seikat." 7. Muutetaan 28 artikla seuraavasti: a) Korvataan 5 kohta seuraavasti: "5. Osallistumishakemukset ja tarjouspyynnöt on tehtävä mahdollisimman nopeita viestintävälineitä käyttäen. Jos osallistumishakemukset tehdään sähkeitse, teleksillä, telekopiona, puhelimitse tai muulla sähköisellä viestimellä, jäsenvaltiot voivat edellyttää, että ne vahvistetaan ennen 26 artiklan 2 kohdan mukaisen määräajan päättymistä lähetetyllä kirjeellä." b) Lisätään kohta seuraavasti: "6. Tarjoukset on jätettävä kirjallisina joko suoraan tai postitse. Jäsenvaltiot voivat sallia, että tarjoukset voidaan toimittaa käyttäen myös muita keinoja, joilla voidaan taata, että: - kussakin tarjouksessa on sen arvioimiseksi tarvittavat tiedot, - tarjousten luottamuksellisuus voidaan säilyttää kunnes ne arvioidaan, - kyseiset tarjoukset vahvistetaan ensi tilassa kirjallisesti tai lähettämällä oikeaksi todistettu jäljennös, jos se on oikeudellisen näytön vuoksi tarpeen, - tarjoukset avataan sen jälkeen, kun määräaika niiden jättämiselle on päättynyt." 8. Korvataan 30 artiklan 1 kohta seuraavasti: "1. Hankintayksiköt voivat halutessaan luoda tavarantoimittajien tai urakoitsijoiden ja palvelujen suorittajien kelpuuttamisjärjestelmän sekä soveltaa sitä. Hankintayksiköiden, jotka luovat kelpuuttamisjärjestelmän tai soveltavat sitä, on huolehdittava, että tavarantoimittajat, urakoitsijat ja palvelujen suorittajat voivat milloin tahansa hakea kelpuutusta." 9. Korvataan 35 artiklan 1 kohta seuraavasti: "1. Tämän direktiivin 34 artiklan 1 kohtaa ei sovelleta, jos jäsenvaltio sopimusta tehdessään soveltaa muita tätä direktiiviä annettaessa voimassa oleviin, perustamissopimuksen mukaisiin säännöksiin perustuvia perusteita, joiden tarkoituksena on asettaa tietyt tarjoajat etusijalle." 10. Kumotaan 38 artikla. 11. Korvataan 41 artikla seuraavasti: "41 artikla 1. Hankintayksiköiden on säilytettävä kustakin sopimuksesta asianmukaiset tiedot, joiden avulla ne voivat myöhemmin perustella päätöksensä, jotka koskevat: a) urakoitsijoiden, tavarantoimittajien tai palvelujen suorittajien kelpuuttamista ja valintaa sekä sopimusten tekemistä, b) poikkeusta eurooppalaisten eritelmien soveltamisesta 18 artiklan 6 kohdan mukaisesti, c) sellaisten menettelyjen noudattamista, joihin ei liity 20 artiklan 2 kohdan mukaisesti ennalta esitettyä tarjouskilpailukutsua, d) II, III ja IV osaston säännösten soveltamatta jättämistä I osastossa säädettyjen poikkeusten perusteella. 2. Tietoja on säilytettävä vähintään neljä vuotta sopimuksen tekemispäivästä, jotta hankintayksikkö voi tänä aikana antaa tarvittavat tiedot komissiolle tämän pyynnöstä. 3. Hankintayksiköiden, jotka harjoittavat jotain liitteissä I, II, VII, VIII ja IX tarkoitettua toimintaa, on ilmoitettava mahdollisimman nopeasti ja pyydettäessä kirjallisesti asianomaisille tavarantoimittajille, urakoitsijoille tai palvelujen suorittajille hankintasopimuksen tekemistä koskevista päätöksistä. 4. Hankintayksiköiden, jotka harjoittavat jotain liitteissä I, II, VII, VIII ja IX tarkoitettua toimintaa, on ilmoitettava mahdollisimman nopeasti kirjallisen pyynnön vastaanottamisen jälkeen kaikille hylätyille ehdokkaille ja tarjoajille seikat, joiden perusteella asianomaisen ehdokkuus tai tarjous on hylätty, sekä kaikille hyväksyttävän tarjouksen tehneille valitun tarjouksen ominaisuudet ja suhteelliset edut sekä sopimuspuoleksi valitun tarjoajan nimi. Hankintayksiköt voivat kuitenkin päättää, että tiettyjä sopimuksen tekemistä koskevia, tämän kohdan ensimmäisessä alakohdassa mainittuja tietoja ei anneta, jos niiden julkistaminen olisi esteenä lainsäädännön täytäntöönpanolle tai olisi muulla tavoin yleisen edun vastaista tai vaarantaisi julkisten tai yksityisten yritysten oikeutetut kaupalliset edut tai se voisi haitata tavarantoimittajien, urakoitsijoiden tai palvelujen suorittajien välistä rehellistä kilpailua." 12. Lisätään 42 artiklaan kohta seuraavasti: "1a. Jäsenvaltioiden on huolehdittava, että liitteissä I, II, VII, VIII ja IX tarkoitetun toiminnan osalta komissiolle annetaan tehtyjä sopimuksia koskeva tilastollinen kertomus edeltävän vuoden osalta viimeistään 31 päivänä lokakuuta 1997 ja ennen kunkin vuoden lokakuun 31 päivää 40 artiklan 4-8 kohdassa säädettyä menettelyä noudattaen vahvistettavien yksityiskohtaisten sääntöjen mukaisesti. Kyseisessä tilastollisessa kertomuksessa on oltava sopimuksen moitteettoman soveltamisen tarkastamiseksi tarvittavat tiedot. Velvollisuus tämän kohdan nojalla luovuttaa tietoja ei koske sopimuksia, joiden kohteena on liitteessä XVI.A olevan 8. pääluokan palvelut, 5. pääluokan teletoiminnan palvelut, joiden CPC-viitenumerot ovat 7524, 7525 ja 7526, tai liitteessä XVI.B luetellut palvelut." 13. Lisätään artikla seuraavasti: "42 a artikla Hankintayksiköiden tehdessä julkisia hankintoja koskevia sopimuksia jäsenvaltioiden on sovellettava suhteissaan ehtoja, jotka ovat yhtä edullisia, kuin ehdot, jotka ne myöntävät kolmansille maille sopimusta soveltaessaan. Jäsenvaltioiden on tätä varten neuvoteltava keskenään sopimuksen soveltamisen edellyttämistä toimenpiteistä julkisyhteisöjen sopimuksia käsittelevässä neuvoa-antavassa komiteassa." 14. Korvataan liitteet XII, XIII, XIV ja XV vastaavilla tämän direktiivin liitteillä. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään . . . (6*). Niiden on ilmoitettava tästä komissiolle viipymättä. 2. Helleenien tasavalta sekä Portugalin tasavalta voivat kuitenkin säätää, että 1 kohdassa tarkoitettuja toimenpiteitä sovelletaan viimeistään . . . (7**). 3. Edellä 1 kohdassa tarkoitetuissa jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään. 4. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset sekä tämän direktiivin ja annettujen kansallisten säännösten välinen vastaavuustaulukko kirjallisina komissiolle. 3 artikla Tämä direktiivi on osoitettu kaikille jäsenvaltioille. Tehty Brysselissä . . . Euroopan parlamentin puolesta Puhemies Neuvoston puolesta Puheenjohtaja (1) EYVL N:o C 138, 3.6.1995, s. 49. (2) EYVL N:o C 256, 2.10.1995, s. 4 ja EYVL N:o C 212, 22.7.1996, s. 13. (3) Euroopan parlamentin lausunto, annettu 22. lokakuuta 1996 (ei vielä julkaistu virallisessa lehdessä), neuvoston yhteinen kanta, vahvistettu 20. joulukuuta 1996 (ei vielä julkaistu virallisessa lehdessä), ja Euroopan parlamentin päätös, tehty . . . (ei vielä julkaistu virallisessa lehdessä). (4) EYVL N:o L 336, 23.12.1994, s. 1. (5) EYVL N:o L 199, 9.8.1993, s. 84, direktiivi sellaisena kuin se on viimeksi muutettuna vuoden 1994 liittymisasiakirjalla. (6*) 12 kuukauden kuluessa sen antamisesta. (7**) 24 kuukauden kuluttua tämän direktiivin antamisesta. LIITE "LIITE XII A. AVOIMET MENETTELYT 1. Hankintayksikön nimi, osoite, sähkeosoite, puhelin-, teleksi- ja telekopionumero. 2. Sopimuslaji (tavaranhankinta, rakennusurakka tai palveluhankinta; mainittava, onko kyseessä puitesopimus). Liitteessä XVI A tai XVI B tarkoitettu palvelun pääluokka ja sen kuvaus (CPC-luokitus). Tarvittaessa maininta siitä, onko tarjoukset pyydetty ostoa, leasing-toimintaa, vuokrausta vai osamaksukauppaa vai näiden yhdistelmää varten. 3. Toimitus-, toteutus- tai suorituspaikka. 4. Tavaranhankinnoissa ja rakennusurakoissa: a) Toimitettavien tuotteiden luonne ja määrä. Maininta erityisesti lisähankintamahdollisuuksista ja, mikäli mahdollista, arvioitu ajankohta, jolloin näitä lisähankintamahdollisuuksia voidaan käyttää. Useiden peräkkäisten sopimusten tai uudistettavien sopimusten osalta mainitaan myös, mikäli mahdollista, myöhempien kyseisiä tuotteita koskevien tarjouspyyntöjen arvioitu ajankohta tai suoritteiden luonne ja laajuus sekä rakennusurakan yleispiirteet. b) Tieto siitä, voivatko toimittajat tehdä tarjouksia osasta tavaranhankintaa ja/vai koko tavaranhankinnasta. Jos sopimuksen kohteena oleva rakennusurakka tai sitä koskeva sopimus on jaettu osiin, eri osien suuruusluokka ja mahdollisuus tehdä tarjous yhdestä vai useammasta osasta vai niistä kaikista. c) Rakennusurakoita koskevissa sopimuksissa: tiedot rakennusurakan tai sopimuksen kohteesta, jos näihin kuuluu myös hankkeiden suunnittelu. 5. Palveluhankinnoissa: a) Suoritettavien palvelujen luonne ja määrä. Maininta erityisesti lisähankintamahdollisuuksista ja, mikäli mahdollista, arvioitu ajankohta, jolloin näitä lisähankintamahdollisuuksia voidaan käyttää. Useiden peräkkäisten sopimusten tai uudistettavien sopimusten osalta mainitaan myös, mikäli mahdollista, kyseisiä palveluhankintoja koskevien myöhempien tarjouspyyntöjen arvioitu ajankohta. b) Tieto siitä, onko palvelun suorittaminen lakien, asetusten ja hallinnollisten määräysten nojalla varattu tietylle ammattikunnalle. c) Viittaus lakeihin, asetuksiin tai hallinnollisiin määräyksiin. d) Tieto siitä, onko oikeushenkilöiden ilmoitettava palvelujen suorittamisesta vastaavan henkilöstön nimet ja ammatillinen pätevyys. e) Tieto siitä, voivatko palvelujen suorittajat tehdä tarjouksia osasta kyseisiä palveluja. 6. Lupa yhden tai useamman vaihtoehdon esittämiseen. 7. Poikkeus eurooppalaisten eritelmien käytöstä 18 artiklan 6 kohdan mukaisesti. 8. Toimitus- tai toteutusaika tai palveluhankintaa koskevan sopimuksen voimassaoloaika ja, sikäli kuin mahdollista, aloitusaika. 9. a) Osoite, josta sopimusasiakirjoja ja täydennysasiakirjoja voi pyytää. b) Näistä asiakirjoista mahdollisesti perittävän maksun suuruus ja maksamista koskevat yksityiskohtaiset säännöt. 10. a) Määräaika tarjousten vastaanottamiselle. b) Osoite, johon tarjoukset on toimitettava. c) Kieli tai kielet, jolla tai joilla tarjoukset on laadittava. 11. a) Henkilöt, jotka mahdollisesti saavat olla läsnä tarjousten avaustilaisuudessa. b) Avaustilaisuuden päivä, kellonaika ja paikka. 12. Mahdollisesti vaadittavat vakuudet ja takuut. 13. Tärkeimmät rahoitusta ja maksuja koskevat yksityiskohtaiset säännöt ja/tai viittaukset säännöksiin, joihin ne sisältyvät. 14. Sopimuspuoleksi valittavalta tavarantoimittajien, urakoitsijoiden tai palvelujen suorittajien ryhmittymältä mahdollisesti vaadittava oikeudellinen muoto. 15. Sopimuspuoleksi valitulta tavarantoimittajalta, urakoitsijalta tai palvelujen suorittajalta vaadittavat teloudelliset ja tekniset vähimmäisedellytykset. 16. Aika, jonka tarjoajan on pidettävä tarjouksensa voimassa. 17. Sopimuksen tekemisen perusteet. Muut perusteet kuin alin hinta on mainittava, jos ne eivät ilmene sopimusasiakirjoista. 18. Muut tiedot. 19. Viittaus mahdolliseen Euroopan yhteisöjen virallisessa lehdessä julkaistuun kausittaiseen ennakkoilmoitukseen, johon sopimus liittyy. 20. Päivä, jona hankintayksikkö on lähettänyt ilmoituksen. 21. Päivä, jona Euroopan yhteisöjen virallisten julkaisujen toimisto on vastaanottanut ilmoituksen (mainitun toimiston annettava). B. RAJOITETUT MENETTELYT 1. Hankintayksikön nimi, osoite, puhelinnumero, sähkeosoite, teleksi- ja telekopionumero. 2. Sopimuslaji (tavaranhankinta, rakennusurakka tai palveluhankinta; mainittava tarvittaessa, onko kyseessä puitesopimus). Liitteessä XVI A tai XVI B tarkoitetun palvelun pääluokka ja sen kuvaus (CPC-luokitus). Tarvittaessa maininta siitä, onko tarjoukset pyydetty ostoa, leasing-toimintaa, vuokrausta vai osamaksukauppaa vai näiden yhdistelmää varten. 3. Toimitus-, toteutus- tai suorituspaikka. 4. Tavaranhankinnoissa ja rakennusurakoissa: a) Toimitettavien tuotteiden luonne ja määrä. Maininta erityisesti lisähankintamahdollisuuksista ja, mikäli mahdollista, arvioitu ajankohta, jolloin näitä lisähankintamahdollisuuksia voidaan käyttää. Useiden peräkkäisten sopimusten tai uudistettavien sopimusten osalta mainitaan myös, mikäli mahdollista, kyseisiä tuotteita koskevien myöhempien tarjouspyyntöjen arvioitu ajankohta tai suoritteiden luonne ja laajuus sekä rakennusurakan yleispiirteet. b) Tieto siitä, voivatko toimittajat tehdä tarjouksia osasta tavaranhankintaa ja/vai koko tavaranhankinnasta. Jos sopimuksen kohteena oleva rakennusurakka tai sitä koskeva sopimus on jaettu osiin, eri osien suuruusluokka ja mahdollisuus tehdä tarjous yhdestä vai useammasta osasta vai niistä kaikista. c) Rakennusurakoita koskevissa sopimuksissa: tiedot rakennusurakan tai sopimuksen kohteesta, jos näihin kuuluu myös hankkeiden suunnittelu. 5. Palveluhankinnoissa: a) Suoritettavien palvelujen luonne ja määrä. Maininta erityisesti lisähankintamahdollisuuksista ja, mikäli mahdollista, arvioitu ajankohta, jolloin näitä lisähankintamahdollisuuksia voidaan käyttää. Useiden peräkkäisten sopimusten tai uudistettavien sopimusten osalta mainitaan myös, mikäli mahdollista, kyseisiä palveluja koskevien myöhempien tarjouspyyntöjen arvioitu ajankohta. b) Teito siitä, onko palvelun suorittaminen lakien, asetusten tai hallinnollisten määräysten nojalla varattu tietylle ammattikunnalle. c) Viittaus lakeihin, aseuksiin tai hallinnollisiin määräyksiin. d) Tieto siitä, onko oikeushenkilöiden ilmoitettava palvelun suorittamisesta vastaavan henkilöstön nimet ja ammatillinen pätevyys. e) Tieto siitä, voivatko palvelujen suorittajat tehdä tarjouksia osasta kyseisiä palveluja. 6. Lupa yhden tai useamman vaihtoehdon esittämiseen. 7. Poikkeus eurooppalaisten eritelmien käytöstä 18 artiklan 6 kohdan mukaisesti. 8. Toimitus- tai toteutusaika taikka palveluhankintaa koskevan sopimuksen voimassaoloaika ja, sikäli kuin mahdollista, aloitusaika. 9. Sopimuspuoleksi valittavalta tavarantoimittajien, urakoitsijoiden tai palvelujen suorittajien ryhmittymältä mahdollisesti vaadittava oikeudellinen muoto. 10. a) Määräaika osallistumishakemusten vastaanottamiselle. b) Osoite, johon osallistumishakemukset on toimitettava. c) Kieli tai kielet, jolla tai joilla osallistumishakemukset on laadittava. 11. Tarjouspyyntöjen viimeinen lähetyspäivä. 12. Mahdollisesti vaadittavat vakuudet ja takuut. 13. Tärkeimmät rahoitusta ja maksuja koskevat yksityiskohtaiset säännöt ja/tai viittaukset säännöksiin, joihin ne sisältyvät. 14. Tavarantoimittajan, urakoitsijan tai palvelujen suorittajan omaa asemaa koskevat tiedot sekä tältä vaadittavat taloudelliset ja tekniset vähimmäisedellytykset. 15. Sopimuksen tekemisen perusteet, jos ne eivät käy ilmi tarjouspyynnöstä. 16. Muut tiedot. 17. Viittaus mahdolliseen Euroopan yhteisöjen virallisessa lehdessä julkaistuun kausittaiseen ennakkoilmoitukseen, johon sopimus liittyy. 18. Päivä, jona hankintayksikkö on lähettänyt ilmoituksen. 19. Päivä, jona Euroopan yhteisöjen virallisten julkaisujen toimisto on vastaanottanut ilmoituksen (mainitun toimiston annettava). C. NEUVOTTELUMENETTELYT 1. Hankintayksikön nimi, osoite, sähkeosoite, puhelin-, teleksi- ja telekopionumero. 2. Sopimuslaji (tavaranhankinta, rakennusurakka tai palveluhankinta; mainittava, onko kyseessä puitesopimus). Liitteessä XVI A tai XVI B tarkoitetun palvelun pääluokka ja sen kuvaus (CPC-luokitus). Tarvittaessa maininta siitä, onko tarjoukset pyydetty ostoa, leasing-toimintaa, vuokrausta vai osamaksukauppaa vai näiden yhdistelmää varten. 3. Toimitus-, toteutus- tai suorituspaikka. 4. Tavaranhankinnoissa ja rakennusurakoissa: a) Toimitettavien tuotteiden luonne ja määrä. Maininta erityisesti lisähankintamahdollisuuksista ja, mikäli mahdollista, arvioitu ajankohta, jolloin näitä lisähankintamahdollisuuksia voidaan käyttää. Useiden peräkkäisten sopimusten tai uudistettavien sopimusten osalta mainitaan myös, mikäli mahdollista, arvio kyseisiä tuotteita koskevien myöhempien tarjouspyyntöjen arvioitu ajankohta tai suoritteiden luonne ja laajuus sekä rakennusurakan yleispiirteet. b) Tieto siitä, voivatko toimittajat tehdä tarjouksia osasta tavaranhankintaa ja/vai koko tavaranhankinnasta. Jos sopimuksen kohteena oleva rakennusurakka tai sitä koskeva sopimus on jaettu osiin, eri osien suuruusluokka ja mahdollisuus tehdä tarjous yhdestä vai useammasta osasta vai niistä kaikista. c) Rakennusurakoita koskevissa sopimuksissa: tiedot rakennusurakan tai sopimuksen kohteesta, jos näihin kuuluu myös hankkeiden suunnittelu. 5. Palveluhankinnoissa: a) Suoritettavien palvelujen luonne ja määrä. Maininta erityisesti lisähankintamahdollisuuksista ja, mikäli mahdollista, arvioitu ajankohta, jolloin näitä lisähankintamahdollisuuksia voidaan käyttää. Useiden peräkkäisten sopimusten tai uudistettavien sopimusten osalta mainitaan myös, mikäli mahdollista, kyseisiä palveluja koskevien myöhempien tarjouspyyntöjen arvioitu ajankohta. b) Tieto siitä, onko palvelun suorittaminen lakien, asetusten tai hallinnollisten määräysten nojalla varattu tietylle ammattikunnalle. c) Viittaus lakeihin, asetuksiin tai hallinnollisiin määräyksiin. d) Tieto siitä, onko oikeushenkilöiden ilmoitettava palvelun suorittamisesta vastaavan henkilöstön nimet ja ammatillinen pätevyys. e) Tieto siitä, voivatko palvelujen suorittajat tehdä tarjouksia osasta kyseisiä palveluja. 6. Lupa vaihtoehtojen esittämiseen. 7. Poikkeus eurooppalaisten eritelmien käytöstä 18 artiklan 6 kohdan mukaisesti. 8. Toimitus- tai toteutusaika taikka palveluhankintaa koskevan sopimuksen voimassaoloaika ja, sikäli kuin mahdollista, aloitusaika. 9. Sopimuspuoleksi valittavalta tavarantoimittajien, urakoitsijoiden tai palvelujen suorittajien ryhmittymältä mahdollisesti vaadittava oikeudellinen muoto. 10. a) Määräaika osallistumishakemusten vastaanottamiselle. b) Osoite, johon osallistumishakemukset on toimitettava. c) Kieli tai kielet, jolla tai joilla osallistumishakemukset on laadittava. 11. Mahdollisesti vaadittavat vakuudet tai muut takuut. 12. Tärkeimmät rahoitusta ja maksuja koskevat yksityiskohtaiset säännöt ja/tai viittaukset säännöksiin, joihin ne sisältyvät. 13. Tavarantoimittajan, urakoitsijan tai palvelujen suorittajan omaa asemaa koskevat tiedot sekä tältä vaadittavat taloudelliset ja tekniset vähimmäisedellytykset. 14. Sopimuksen tekemisen perusteet, jos ne eivät käy ilmi tarjouspyynnöstä tai sopimusasiakirjoista. 15. Hankintayksikön jo mahdollisesti valitsemien tavarantoimittajien, urakoitsijoiden tai palvelujen suorittajien nimet ja osoitteet. 16. Päivä(t), jolloin samasta sopimuksesta on mahdollisesti aikaisemmin julkaistu ilmoitus Euroopan yhteisöjen virallisessa lehdessä. 17. Muut tiedot. 18. Viittaus mahdolliseen Euroopan yhteisöjen virallisessa lehdessä julkaistuun kausittaiseen ennakkoilmoitukseen, johon sopimus liittyy. 19. Päivä, jona hankintayksikkö on lähettänyt ilmoituksen. 20. Päivä, jona Euroopan yhteisöjen virallisten julkaisujen toimisto on vastaanottanut ilmoituksen (mainitun toimiston annettava). LIITE XIII ILMOITUS KELPUUTTAMISJÄRJESTELMÄN OLEMASSAOLOSTA 1. Hankintayksikön nimi, osoite, sähkeosoite, puhelin-, teleksi- ja telekopionumero. 2. Kelpuuttamisjärjestelmän tarkoitus (järjestelmän avulla hankittavien tuotteiden, palvelujen tai rakennusurakoiden tai niiden pääluokkien kuvaus). 3. Pätevyysehdot, jotka tavarantoimittajien, urakoitsijoiden ja palvelujen suorittajien on täytettävä järjestelmän mukaisesti ja menetelmät näiden pätevyysehtojen tarkastamiseksi. Jos kyseisten ehtojen ja niiden tarkastamismenetelmien kuvaus on laaja ja perustuu asiakirjoihin, jotka ovat kiinnostuneiden tavarantoimittajien, urakoitsijoiden ja palvelujen suorittajien saatavilla, yhteenveto tärkeimmistä ehdoista ja menetelmistä sekä viittaus kyseisiin asiakirjoihin on riittävä. 4. Kelpuuttamisjärjestelmän voimassaoloaika ja sen uudistamista koskevat muodollisuudet. 5. Maininta siitä, että ilmoitusta käytetään kilpailukutsuna. 6. Osoite, josta voi saada kelpuuttamisjärjestelmää koskevia lisätietoja ja asiakirjoja (jos osoite on muu kuin 1 kohdassa mainittu). 7. Mahdolliset muut tiedot. LIITE XIV KAUSITTAINEN ENNAKKOILMOITUS I. KAIKISSA TAPAUKSISSA TÄYTETTÄVÄT KOHDAT 1. Hankintayksikön tai lisätietoja antavan yksikön nimi, osoite, sähkeosoite, puhelin-, teleksi- ja telekopionumero. 2. a) Tavaranhankintoja koskevien sopimusten osalta: toimitettavien suoritteiden tai tuotteiden luonne ja määrä tai arvo. b) Rakennusurakoita koskevien sopimusten osalta: suoritteiden luonne ja laajuus, rakennusurakan tai siihen liittyvien osaurakoiden yleispiirteet. c) Palveluhankintoja koskevien sopimusten osalta: hankintojen suunniteltu yhteisarvo kussakin liitteessä XVI A mainitussa palvelujen pääluokassa. 3. Päivä, jona hankintayksikkö on lähettänyt ilmoituksen. 4. Päivä, jona Euroopan yhteisöjen virallisten julkaisujen toimisto on vastaanottanut ilmoituksen (mainitun toimiston annettava). 5. Mahdolliset muut tiedot. II. TIEDOT, JOTKA ON EHDOTOMASTI TOIMITETTAVA SILLOIN, KUN ILMOITUSTA KÄYTETÄÄN KILPAILUKUTSUNA TAI KUN SEN PERUSTEELLA VOIDAAN LYHENTÄÄ TARJOUSTEN TAI HAKEMUSTEN VASTAANOTTAMISELLE ASETETTUJA MÄÄRÄAIKOJA 6. Maininta siitä, että asiasta kiinnostuneiden tavarantoimittajian on ilmoitettava hankintayksikölle kiinnostuksestaan sopimusta tai sopimuksia kohtaan. 7. Määräaika tarjouspyyntöjä koskevien hakemusten vastaanottamiselle. III. TIEDOT, JOTKA ON ILMOITETTAVA SILLOIN, KUN ILMOITUSTA KÄYTETÄÄN KILPAILUKUTSUNA TAI KUN SEN PERUSTEELLA VOIDAAN LYHENTÄÄ HAKEMUSTEN TAI TARJOUSTEN VASTAANOTTAMISELLE ASETETTUJA MÄÄRÄAIKOJA, SIKÄLI KUIN KYSEISET TIEDOT OVAT KÄYTETTÄVISSÄ 8. Toimitettavien tuotteiden luonne ja määrä tai rakennusurakan yleispiirteet tai liitteessä XVI A tarkoitettujen palvelujen pääluokka ja kuvaus (CPC-luokitus) sekä ilmoitus siitä, onko tarkoitus tehdä puitesopimus tai useampia puitesopimuksia. Maininta eriyisesti lisähankintamahdollisuuksista sekä arvioitu ajankohta, jolloin näitä lisähankintamahdollisuuksia voidaan käyttää. Useiden peräkkäisten sopimuksen tai uudistettavien sopimusten osalta maininta myös myöhempin tarjouspyyntöjen arvioidusta ajankohdasta. 9. Tieto siitä, onko tarjoukset pyydetty ostoa, leasing-toimintaa, vuokrausta vai osamaksukauppaa vai näiden yhdistelmää varten. 10. Määräaika toimitukselle tai toteuttamiselle tai sopimuksen voimassaoloaika ja, sikäli kuin mahdollista, aloitusajankohta. 11. Osoite, johon asiasta kiinnostuneiden yritysten on kirjallisesti ilmoitettava kiinnostuksestaan. Määräaika kiinnostuksen osoitusten vastaanottamiselle. Kieli tai kielet, jolla tai joilla hakemukset tai tarjoukset on laadittava. 12. Tavarantoimittajan taloudelliset ja tekniset edellytykset sekä tältä vaadittavat rahoitukselliset ja tekniset takuut. 13. a) Arvioitu päivä, jona sopimuksen tai sopimusten tekomenettelyt aloitetaan (jos tiedossa). b) Sopimuksen tekomenettely (rajoitettu vai neuvottelumenettely). c) Konsultaatioon liittyvästä asiakirja-aineistosta perittävän maksun suuruus ja sen suorittamista koskevat yksityiskohtaiset säännöt. LIITE XV TEHTYJÄ SOPIMUKSIA KOSKEVA ILMOITUS I. TIEDOT, JOTKA ON TARKOITETTU JULKAISTAVIKSI EUROOPAN YHTEISÖJEN VIRALLISESSA LEHDESSÄ (*) 1. Hankintayksikön nimi ja osoite. 2. Sopimuslaji (tavaranhankinta, rakennusurakka tai palveluhankinta; mainittava, onko kyseessä puitesopimus). 3. Vähintään yhteenvedonomainen kuvaus toimitettujen tuotteiden, urakoiden tai palvelujen luonteesta ja määrästä. 4. a) Tapa, jolla kilpailusta on ilmoitettu (ilmoitus kelpuuttamisjärjestelmästä, kausittainen ennakkoilmoitus, tarjouspyyntö). b) Viittaus ilmoituksen julkaisemiseen Euroopan yhteisöjen virallisessa lehdessä. c) Jos sopimukset on tehty ilman kilpailua, maininta sovelletusta 20 artiklan 2 kohdan tai 16 artiklan säännöksestä. 5. Noudatettu sopimuksen tekomenettely (avoin, rajoitettu vai neuvottelumenettely). 6. Vastaanotettujen tarjousten lukumäärä. 7. Päivä, jona sopimus on tehty. 8. Hinta, joka on maksettu 20 artiklan 2 kohdan j alakohdan mukaisista poikkeuksellisen edullisista hankinnoista. 9. Yhden tai useamman tavarantoimittajan, urakoitsijan tai palvelujen suorittajan nimi ja osoite. 10. Maininta siitä, onko sopimus mahdollisesti jaettu tai voidaanko se jakaa alihankintoihin. 11. Maksettu hinta tai korkein ja matalin tarjoushinta, joka on otettu huomioon hankintasopimusta tehtäessä. 12. Vapaaehtoisesti annettavat tiedot: - alihankintana kolmansille annettu tai mahdollisesti annettava sopimuksen osuus ja sen arvo - sopimuksen tekemisen perusteet II. TIEDOT, JOITA EI OLE TARKOITETTU JULKAISTAVIKSI 13. Tehtyjen sopimusten lukumäärä (jos sopimus on jaettu usean tavarantoimittajan kesken). 14. Kunkin tehdyn sopimuksen arvo. 15. Tuotteen tai palvelun alkuperämaa (yhteisöalkuperä tai muu kuin yhteisöalkuperä, jälkimmäisessä tapauksessa maittain eriteltynä). 16. Onko sovellettu 18 artiklan 6 kohdassa säädettyjä poikkeuksia eurooppalaisten eritelmien soveltamisesta? Jos on, mitä? 17. Mitä sopimuksen tekemisen perusteita on käytetty (taloudellisesti edullisinta tarjousta, alinta hintaa, 35 artiklassa sallittuja perusteita)? (*) Luettelon 6, 9 ja 11 kohdassa olevia tietoja pidetään sellaisina, joita ei ole tarkoitus julkaista, jos niiden julkaiseminen hankintayksikön mielestä vahingoittaisi arkaluontoista kaupallista etua. 18. Onko sopimus tehty 34 artiklan 3 kohdan nojalla vaihtoehtoisen tarjouksen esittäneen tarjoajan kanssa? 19. Onko tarjouksia hylätty poikkeuksellisen edullisina 34 artiklan 5 kohdan mukaisesti? 20. Päivä, jona hankintayksiköt ovat lähettäneet ilmoituksen. 21. Jos sopimusten kohteena ovat liitteessä XVI B esitetyt palvelut, hankintayksikön suostumus ilmoituksen julkaisemiseen (24 artiklan 3 kohta)." NEUVOSTON PERUSTELUT I. JOHDANTO Komissio antoi 27 päivänä huhtikuuta 1995 ehdotuksen direktiiviksi vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta annetun direktiivin 93/38/ETY muuttamisesta, joka perustuu Euroopan yhteisön perustamissopimuksen 57 artiklan 2 kohtaan, 66 artiklaan ja 100 a artiklaan. Talous- ja sosiaalikomitea antoi lausuntonsa 5 päivänä heinäkuuta 1995. Euroopan parlamentti antoi lausuntonsa 22 päivänä lokakuuta 1996. Tässä lausunnossa hylättiin komission ehdotus. Kyseisen lausunnon johdosta komissio esitti muutetun ehdotuksen 25 päivänä marraskuuta 1996 päivätyssä kirjeessä. II. YHTEINEN KANTA Euroopan parlamentti ei ehdottanut tarkistuksia kyseiseen ehdotukseen ensimmäisessä käsittelyssä antamassaan lausunnossa, mutta pyysi komissiota peruuttamaan ehdotuksensa ja korvaamaan sen uudella ehdotuksella, jolla pyrittäisiin saattamaan sopimus osaksi kansallista lainsäädäntöä erityisdirektiivin (täydentävän direktiivin) avulla. Komissio ei hyväksynyt ajatusta erillisestä direktiivistä ja esitti muutetun ehdotuksensa. Neuvosto katsoi, että komission lähestymistapa on soveltuvin ottaen huomioon, että erillisen direktiivin laatiminen yhtäältä aiheuttaisi huomattavan viiveen niiden muutosten hyväksymisessä, jotka ovat tarpeen sopimuksen noudattamiseksi ja toisaalta olisi sen yleisen tavoitteen vastainen, että lainsäädännöllisiä tekstejä on parannettava ja yksinkertaistettava. Neuvosto vahvisti siis 20 päivänä joulukuuta 1996 komission muutettua ehdotusta koskevan yhteisen kantansa perustamissopimuksen 189 b artiklassa määrättyä menettelyä noudattaen. III. TAVOITTEET Direktiivin tavoitteena on muuttaa direktiiviä 93/38/ETY, jotta voitaisiin ottaa huomioon Maailman kauppajärjestön perustamissopimuksen liitteessä 4 olevan julkisia hankintoja koskevan sopimuksen (sopimuksen) määräykset. On huomattava, että sopimus tuli voimaan 1 päivänä tammikuuta 1996. Yleisesti ottaen neuvosto on pyrkinyt muuttamaan direktiiviä vain siinä määrin kuin on ehdottoman välttämätöntä sopimuksen noudattamiseksi. On otettava huomioon se seikka, että sopimuksella ei ole suoraa vaikutusta yhteisössä ja että kyseisten määräysten siirtäminen osaksi kansallista lainsäädäntöä on siis tarpeen. Neuvosto on samassa tarkoituksessa tehnyt eron sopimuksen piiriin kuuluvien toimien ja sen piiriin kuulumattomien, mutta direktiivin soveltamisalaan kuuluvien toimien välillä. Neuvosto on kuitenkin pitänyt kiinni siitä, että direktiiviin 93/38/ETY tehdyillä muutoksilla ei rajoiteta julkisen ja yksityisen sektorin hankintayksikköjen samanarvoista kohtelua. IV. YHTEISEN KANNAN ERITTELY 1. Johdanto-osan kappaleet Neuvosto katsoi aiheelliseksi muuttaa ensimmäistä johdanto-osan kappaletta täsmentääkseen, että sopimuksella ei ole suoraa vaikutusta yhteisössä. Neuvosto lisäsi uuden kolmannen johdanto-osan kappaleen korostaakseen, että direktiivin 93/38/ETY, sellaisena kuin se on muutettuna kyseisellä direktiivillä, mukaiset hankintayksiköt ovat sopimuksen mukaisia. Neljättä johdanto-osan kappaletta muutettiin lisäämällä siihen täsmennyksiä, joiden tarkoituksena on korostaa sitä, mikä ei kuulu sopimuksen soveltamisalaan vaan direktiivin 93/38/ETY soveltamisalaan. Neuvosto muutti hieman johdanto-osan kappaleiden 9 ja 10 tekstiä selkeyttääkseen niitä muuttamatta kuitenkaan niiden sisältöä. Kahdettatoista johdanto-osan kappaletta muutettiin, jotta voitaisiin ottaa huomioon se, että neuvosto on esittänyt muutetun ehdotuksen mukaisesti tiettyjä eroja sopimuksen piiriin kuuluvien alojen ja sopimuksen piiriin kuulumattomien, direktiivin soveltamisalaan kuuluvien alojen välillä. Uusi kolmastoista johdanto-osan kappale lisättiin komission muutetun ehdotuksen mukaisesti korvaamalla 18 artiklassa ehdotettu muutos sellaisen uuden kohdan lisäämisestä, johon otettaisiin sopimuksen VI artiklan 4 kohtaa, jonka perusteella hankintayksikköjä voitaisiin kieltää ottamasta vastaan teknistä neuvontaa silloin, kun se saattaisi rajoittaa kilpailua. Sopimuksen VI artiklan 4 kohta ei itse asiassa tarvitse ottaa direktiiveihin, koska se sisältyy epäsuorasti yhteisön oikeuden periaatteisiin julkisten hankintojen alalla. Tämän johdosta pelkkä viittaus kyseisiin periaatteisiin riittää johdanto-osan kappaleissa. Neljättätoista johdanto-osan kappaletta muutettiin poistamalla viittaus Espanjan kuningaskuntaan ottaen huomioon, että kyseinen jäsenvaltio on luopunut lisämääräajasta kyseisen direktiivin täytäntöönpanoa varten alueellaan. 2. Soveltamisala [kyseisen direktiivin 1 artikla ja direktiivin 93/38/ETY 14 artiklan 1 ja 2 kohta, 22 artiklan 1 kohdan b alakohta ja 23 artiklan 1 ja 2 kohta] Neuvosto katsoi aiheelliseksi muuttaa 1 artiklaa komission muutetun ehdotuksen mukaisesti. Kyseistä artiklaa, jossa esitetään direktiiviin 93/38/ETY tehtävät muutokset, muutettiin kuten neljättä johdanto-osan kappaletta niiden hankintojen korostamiseksi, jotka eivät kuulu sopimuksen soveltamisalaan. Sekä johdanto-osan kappaleella että 1 artiklalla halutaan osoittaa selvästi kolmansille maille, että hankintayksikköjen ei ole pakko ulottaa direktiivin etuja kolmansien maiden tarjoajiin niiden hankintojen osalta, jotka eivät kuulu sopimuksen piiriin. 14 artiklan 1 ja 2 kohdassa vahvistetaan eritellyt kynnysarvot sopimuksen piiriin kuluvien hankintojen osalta (ilmaistuina erityisnosto-oikeuksina) ja sopimuksen piiriin kuulumattomien hankintojen osalta (ilmaistuina etuina). 13 artiklassa vahvistetut kynnysarvot tarjouskilpailujen osalta ja 22 artiklan 1 kohdan b alakohdassa vahvistetut kynnysarvot rakennusurakoita koskevien kausittaisten ennakkoilmoitusten julkaisemisen osalta muutettiin 14 artiklan kynnysarvoja vastaaviksi. 3. Tekniset eritelmät (direktiivin 93/38/ETY 18 artiklan uusi 2 kohta) Neuvosto noudatti komission muutettua ehdotusta eikä katsonut tarpeelliseksi sisällyttää yhteiseen kantaansa teknisiä eritelmiä koskevaa esitettyä muutosta sopimuksen VI artiklan 4 kohdan noudattamiseksi johtuen niistä syistä, jotka liittyvät kolmanteentoista johdanto-osan kappaleeseen ja jotka on esitetty yksityiskohtaisesti edellä 1 osassa. 4. Annettavat tiedot silloin, kun tarjouskilpailukutsu esitetään kausittaisella ennakkoilmoituksella [direktiivin 93/38/ETY 21 artiklan 2 kohdan c alakohta] Neuvosto katsoi tarpeelliseksi muuttaa kyseistä säännöstä komission muutetun ehdotuksen mukaisesti. 21 artiklan 2 kohdan c alakohta mukautettiin sopimuksen IX artiklan 4 ja 6 kohdan tekstiin. Direktiivin 93/38/ETY nykyisessä tekstissä viitataan "kyseistä sopimusta koskeviin yksityiskohtaisiin tietoihin", kun taas sopimuksesta otetussa tekstissä esitetään luettelo kausittaisissa ilmoituksissa annettavista yksityiskohtaisista tiedoista muuttamatta kuitenkaan direktiivin 93/38/ETY säännöksen perusajatusta. Muutettua tekstiä sovelletaan kaikkiin direktiivin piiriin sisältyviin hankintoihin huolimatta siitä, kuuluvatko ne sopimuksen piiriin vai eivät. 5. Sopimusten tekoa koskevien tiettyjen tietojen arkaluonteisuus (24 artiklan 2 kohta) Neuvosto katsoi tarpeelliseksi lisätä hinnan käsitteen niihin tietoihin, joiden kaupallinen arkaluonteisuus komission on otettava huomioon (liitteessä XV oleva 11 kohta). 6. Määräaika tarjousten vastaanottamiselle (direktiivin 93/38/ETY 26 artiklan 1 ja 2 kohta) Neuvosto noudatti ehdotettua muutosta joustavoidakseen määräaikaa tarjousten vastaanottamiselle siinä tapauksessa, että kausittainen ennakkoilmoitus on julkaistu etukäteen. Lisäksi määräaikoja muutettiin hiukan, jotta niiden laskeminen aloitettaisiin ilmoituksen lähetyspäivästä eikä julkaisupäivästä, johon hankintaviranomainen ei voi vaikuttaa millään tavalla. 7. Osallistumishakemusten ja tarjouspyyntöjen toimittaminen (direktiivin 93/38/ETY 28 artiklan 5 ja 6 kohta) Osallistumishakemusten tekemistä koskevan 5 kohdan osalta neuvosto toivoi, kuten komission muutetussa ehdotuksessa esitetään, että jäsenvaltioilla olisi mahdollisuus päättää, onko sähköisten viestimien avulla tehtyjen hakemusten vahvistaminen kirjeellä tarpeen. 6 kohdassa neuvosto yksinkertaisti tarjousten toimittamista koskevaa säännöstä komission muutetun ehdotuksen mukaisesti, jotta jäsenvaltiot voisivat sallia tarjousten toimittamisen niillä keinoin, jotka osoittautuvat soveltuvimmiksi asiakirjojen toimitusmenetelmissä tapahtuneen kehityksen myötä. Tarjousten sisältöä, luottamuksellisuutta, oikeudellista näyttöä ja avaamista koskevat takuut on kuitenkin pystyttävä antamaan. Lisäksi neuvosto katsoi aiheelliseksi täydentää kyseistä säännöstä lausumalla, jossa muistutetaan, että tarjousten esittämisen yhteydessä niiden sisältämien tietojen luottamuksellisuus on taattava siihen päivään asti, jolloin tarjouskuoret avataan. Tämä vakuus on olemassa ilman muuta silloin, kun tarjoukset toimitetaan kirjallisina suoraan tai postitse ja näin on myös silloin, kun tarjous toimitetaan levykkeellä tai mitä tahansa muuta tietovälinettä käyttäen kuoressa, suoraan tai postitse. Lausumassa muistutetaan myös, että on teknisesti mahdollista varmistaa vähintään vastaava luottamuksellisuuden taso silloin, kun tarjousten esittämisessä käytetään sähköisiä välineitä, erityisesti sähköpostia, mutta että tarjousten esittäminen puhelimitse ei ole sallittua. 8. Evätyille ehdokkaille ja tarjoajille annettavat tiedot (direktiivin 93/38/ETY 41 artikla) Neuvosto noudatti komission muutettua ehdotusta katsoessaan tarpeelliseksi ensinnäkin muuttaa kyseisen artiklan yleistä rakennetta sen tekstin selkeyttämiseksi ja toiseksi rajata velvollisuus antaa tietoja evätyille ehdokkaille ja tarjoajille niihin hankintayksiköihin, jotka toimivat sopimuksen piiriin kuuluvilla aloilla. 9. Tilastointivelvoitteet (direktiivin 93/38/ETY 42 artikla) Neuvosto katsoi aiheelliseksi muuttaa kyseistä säännöstä siten, että siinä ei enää esitetä yksityiskohtaisesti kaikkia vuosittaisissa tilastoissa annettavia tietoja ja antoi komissiolle tehtäväksi määritellä kyseisten tilastojen sisältö kuullen julkisyhtisöjen sopimuksia käsittelevää neuvoa-antavaa komiteaa. Sopimuksen piiriin kuulumattomat palveluhankintoja koskevat sopimukset vapautetaan tilastointivelvoitteista ja luetellaan tyhjentävästi. 10. Voimaantulo (kyseisen direktiivin 2 artikla) Neuvosto katsoi tarpeelliseksi vahvistaa, että direktiivi tulee voimaan 12 kuukautta sen antamisen jälkeen. 11. Liitteet XII-XV (sopimuksia koskevat ilmoitusmallit) Neuvosto teki joitakin vähäisiä tai pelkästään tekstiin liittyviä muutoksia ilmoitusten yksinkertaistamiseksi tai niiden mukauttamiseksi artikloihin tehtyihin muutoksiin. V. PÄÄTELMÄ Neuvoston tekemät muutokset noudattavat hyvin tarkasti komission muutettua ehdotusta, ja niiden pääasiallisena tarkoituksena on toteuttaa ainoastaan sopimuksen noudattamiseksi välttämättömät muutokset ja antaa kolmansille maille viesti siitä, että yhteisö tuntee hyvin tarkasti velvoitteensa kyseisen sopimuksen osalta sekä velvoitteidensa rajat.